rejauldu/bengali-wikipedia huggingface dataset:
হেরোইন (ডাইঅ্যাসিটাইলমরফিন অথবা মরফিন ডাইঅ্যাসিটেট (আইএনএন), বা ডায়ামরফিন (বিএএন) এবং লোকমুখে পরিচিত এইচ, ডোপ, স্ম্যাক, হর্স, ব্রাউন, ব্ল্যাক, টার, ইত্যাদি) হলো একটি অপিওয়েড ধরনের ব্যথানাশক ঔষধ। তবে মাদকদ্রব্য হিসেবেই এই ঔষধের কদর বেশি। ১৮৭৪ সালে সি. আর. এডলার রাইট আফিম গাছে প্রাপ্ত মরফিন এ দুইটি অ্যাসিটাইল মূলক যোগ করে এটি সংশ্লেষণ করেন। রাসায়নিকভাবে এটি মরফিনের ৩,৬-ডাইঅ্যাসিটাইল এস্টার। এটি মরফিনের প্রাক-ঔষধ (prodrug)।   তথ্যসূত্র   বিষয়শ্রেণী:মাদকদ্রব্য বিষয়শ্রেণী:হেরোইন বিষয়শ্রেণী:মরফিন বিষয়শ্রেণী:ব্রিটিশ উদ্ভাবন বিষয়শ্রেণী:নেফ্রোটক্সিন
এ এস এম এ খালেক বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতান প্রদান করে। দৈনিক প্রথম আলো, "তোমাদের এ ঋণ শোধ হবে না"| তারিখ: ০২-০৪-২০১২   জন্ম ও শিক্ষাজীবন  এ এস এম এ খালেকের জন্ম পিরোজপুর জেলার ভান্ডারিয়া উপজেলার শিয়ালকাঠিতে। তার বাবার নাম মো. সোনাম উদ্দীন। স্ত্রীর নাম রমিজা খালেক। তার দুই ছেলে ও চার মেয়ে।   কর্মজীবন  ১৯৭১ সালে এ এস এম এ খালেক বৈমানিক হিসেবে কর্মরত ছিলেন পাকিস্তান ইন্টারন্যাশনাল এয়ারলাইনসে (পিআইএ)।   মুক্তিযুদ্ধে ভূমিকা  সেপ্টেম্বরে মুক্তিবাহিনীর নিজস্ব বিমান উইং গঠনের প্রক্রিয়া শুরু হলে এ এস এম এ খালেককে তাতে অন্তর্ভুক্ত করা হয়। ভারত সরকার মুক্তিবাহিনীকে তিনটি বিমান দেয়। এর একটি ছিল ডিসি-৩ বা ডাকোটা। এই বিমানের জন্য নির্বাচিত হন এ এস এম এ খালেক, আবদুস সাত্তার (বীর প্রতীক) এবং আবদুল মুকিত (বীর প্রতীক)। কিলোফ্লাইট নামের অন্তরালে মুক্তিবাহিনীর বিমান উইংয়ের জন্মলগ্নে যে নয়জন বৈমানিক অন্তর্ভুক্ত হন, তাঁদের ছয়জনই ছিলেন বেসামরিক বৈমানিক। বিমান চালনার অভিজ্ঞতা থাকলেও তাঁদের বিমানের সাহায্যে যুদ্ধ করার বা বিমান থেকে বোমা ফেলার কায়দাকানুন জানা ছিল না। সে জন্য তাঁদের প্রশিক্ষণ নিতে হয়। প্রশিক্ষণ শেষে এ এস এম এ আবদুল খালেক অপেক্ষা করতে থাকেন অভিযানে যাওয়ার। সিদ্ধান্ত হয়, ডাকোটা বিমান নিয়ে এ এস এম এ খালেকরা ঢাকার তেজগাঁও বিমানবন্দরে আক্রমণ চালাবেন। কিন্তু শেষ পর্যন্ত সে অভিযান তারা করতে পারেননি। পরে ওই বিমান ব্যবহূত হয় দুর্গম ঘাঁটিতে চলাচলে বা সরঞ্জামাদি পরিবহনে। দক্ষতার সঙ্গে তিনি সেই দায়িত্ব পালন করেন।   তথ্যসূত্র    বহিঃসংযোগ   বিষয়শ্রেণী:১৯৭২-এ মৃত্যু বিষয়শ্রেণী:বীর প্রতীক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
উপদাখালী নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের নেত্রকোণা এবং সুনামগঞ্জ জেলার একটি নদী। নদীটির দৈর্ঘ্য ৫১ কিলোমিটার, গড় প্রস্থ ৯২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক উপদাখালী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০৫।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ   তথ্যসূত্র    বহিঃসংযোগ   বিষয়শ্রেণী:সুনামগঞ্জ জেলার নদী বিষয়শ্রেণী:নেত্রকোণা জেলার নদী বিষয়শ্রেণী:কলমাকান্দা উপজেলা বিষয়শ্রেণী:ধর্মপাশা উপজেলা
সরজুবালা দেবী (জন্ম: ১ জুন, ১৯৯৩) হলেন একজন ভারতীয় বক্সার। ২০১৬ সালে, সরজুবালা রিও অলিম্পিকে ভারতের প্রতিনিধিত্ব করেছিলেন।  তুরস্কে আয়োজিত যুব বিশ্ব মহিলা বক্সিং চ্যাম্পিয়নশিপে তিনি সেরা বক্সারের শিরোপা লাভ করেন এবং তাঁর জন্য ২০১২ সালে অলিম্পিক গোল্ড কোয়েস্ট (ওজিকিউ) সরজুবালা দেবীকে তাঁদের পক্ষে থেকে সব রকমের সমর্থনের কথা ঘোষণা করেছিল। পরবর্তী সময়ে তাকে মেরি কম সাথে তুলনা করা হয়। যদিও সর্বদা ৪৮ কেজি বিভাগে অংশ নিতেন তবে সম্প্রতি তিনি ৫৫ কেজি বিভাগে অংশ নেন। এই পরিবর্তনের পর ২০১৮ সালে, তিনি জাতীয় মহিলা বক্সিং চ্যাম্পিয়নশিপ (ফ্লাই বিভাগ) এ স্বর্ণপদক লাভ করেন। তিনি পাতিয়ালাতে স্পতম যুব মহিলা জাতীয় চ্যাম্পিয়নশিপে এবং ১৪ তম সিনিয়র মহিলা বক্সিং প্রতিযোগিতায় সেরা বক্সারের শিরোপা জিতেছেন।  প্রাথমিক জীবন  সরজুবালা দেবী এক কৃষকের পরিবারে জন্মগ্রহণ করেছিলেন। তাঁর পিতা রাজেন সিং এবং মাতা থোবি দেবী। পরবর্তীকালে, ২০০৫ সালে, মেরি কমের সাফল্যের কাহিনী থেকে অনুপ্রাণিত হয়ে তিনি বক্সিং স্কুলে যোগ দিয়েছিলেন। দুবছর পরে, তিনি তার শহর, ইম্ফালে, স্পোর্টস অথরিটি অফ ইন্ডিয়াতে প্রশিক্ষণ কেন্দ্রে যোগদান করেছিলেন। জুনিয়র ন্যাশনালসে রৌপ্য পদক লাভ করার আগে তিনি ২০০৬ এবং ২০০৮ সালে উপ-জুনিয়র মহিলা জাতীয় চ্যাম্পিয়নশিপ জিতেছিলেন। ২০১১ সালে, তিনি বিশ্ব যুব চ্যাম্পিয়নশিপ জিতেছিলেন  এবং পরে সেই বছরে সিনিয়র জাতীয় চ্যাম্পিয়নশিপ জিতেছিলেন। ২০১১ সালে, তিনি একাদশ সিনিয়র মহিলা জাতীয় বক্সিং চ্যাম্পিয়নশিপে অংশ নিয়েছেন।  দুর্ভাগ্যক্রমে তিনি রিও অলিম্পিকে কোয়ার্টার ফাইনালের বেশি আর যেতে পারেননি। ২০১৮ সালে, তিনি এশিয়ান গেমসে ভারতের হয়ে প্রতিনিধিত্ব করেছিলেন কিন্তু কোয়ার্টার ফাইনালে চীনের চ্যাং ইউয়ান এর বিপক্ষে হেরে গিয়েছিলেন।  তথ্যসূত্র  বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী মুষ্টিযোদ্ধা বিষয়শ্রেণী:এআইবিএ নারী বিশ্ব মুষ্টিযোদ্ধা চ্যাম্পিয়নশিপের পদকপ্রাপ্ত বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:২১শ শতাব্দীর ভারতীয় নারী
মোহাম্মদ ওয়াহিদ হাসান মানিক (; জন্ম: ৩ জানুয়ারি, ১৯৫৩) মালেতে জন্মগ্রহণকারী মালদ্বীপের বিশিষ্ট রাজনীতিবিদ। ৭ ফেব্রুয়ারি, ২০১৩ থেকে ১৭ নভেম্বর, ২০১৩ তারিখ পর্যন্ত মেয়াদকালে তিনি মালদ্বীপের ৫ম রাষ্ট্রপতির দায়িত্ব পালন করেছেন। একসময় তিনি সংবাদ উপস্থাপক ছিলেন। এছাড়াও তিনি জাতিসংঘে ইউনিসেফ, ইউএনডিপি ও ইউনেস্কো’র কর্মকর্তার দায়িত্ব পালন করেন। তিনি মালদ্বীপের সংসদের সদস্য ছিলেন। মালদ্বীপের প্রথম নাগরিক হিসেবে মার্কিন যুক্তরাষ্ট্রের স্ট্যানফোর্ড বিশ্ববিদ্যালয় থেকে পিএইচডি ডিগ্রী অর্জন করেন। প্রথম ব্যক্তি হিসেবে মালদ্বীপ টেলিভিশনের পর্দায় উপস্থাপিত হয়েছেন তিনি।  হাসান ইব্রাহিম মানিকু ও এইশাথ মুসা দম্পতির সন্তান মোহাম্মদ ওয়াহিদ হাসান। দশ ভাই-বোনের মধ্যে তার অবস্থান প্রথম।   রাজনৈতিক জীবন  সংসদ সদস্যরা নাটকীয়ভাবে দেশ পুণর্গঠন করতে পারবেন না চিন্তা করে উচ্চতর শিক্ষার লক্ষ্যে মালদ্বীপ ত্যাগ করে মার্কিন যুক্তরাষ্ট্র গমন করেন। সেখানে তিনি দু’টি স্নাতকোত্তর ডিগ্রী ও স্ট্যানফোর্ড বিশ্ববিদ্যালয় থেকে পিএইচডি ডিগ্রী অর্জন করেন। পিএইচডি ডিগ্রী অর্জনের ফলে তিনি মালদ্বীপের প্রথম ব্যক্তি হবার সৌভাগ্য অর্জন করেন। শিক্ষাজীবন শেষে দেশে ফিরে সংসদ নির্বাচনে প্রতিদ্বন্দ্বিতা করেন। সাবেক রাষ্ট্রপতি মামুন আব্দুল গাইয়ুমের শ্যালক ইলিয়াস ইব্রাহিমের বিরুদ্ধে নির্বাচনে তিনি বিজয়ী হন।  ২০০৮ থেকে ২০১২ সাল পর্যন্ত তিনি মালদ্বীপের উপ-রাষ্ট্রপতির দায়িত্ব পালন করেন। সাবেক রাষ্ট্রপতি মোহাম্মদ নাশিদের পদত্যাগজনিত কারণে ৭ ফেব্রুয়ারি, ২০১২ তারিখে মোহাম্মদ ওয়াহিদ হাসান রাষ্ট্রপতির দায়িত্ব নেন। পরদিনই নাশিদ জানান যে, তিনি সামরিক বাহিনী ও পুলিশের বন্দুকের নলের মুখে জোরপূর্বক পদত্যাগপত্রে স্বাক্ষর করতে বাধ্য হন। প্রতিবেদনে প্রকাশ পায় যে, ওয়াহিদ ও তার সমর্থকেরা সামরিকবাহিনীর সহায়তায় জনগণকে নির্যাতন করেছেন।   তথ্যসূত্র    আরও দেখুন    মালদ্বীপ  মোহাম্মদ নাশিদ  বর্তমান রাষ্ট্রপ্রধান ও সরকারপ্রধানদের তালিকা  |-  বিষয়শ্রেণী:মালদ্বীপের রাষ্ট্রপতি বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:স্ট্যানফোর্ড গ্র্যাজুয়েট স্কুল অফ এডুকেশনের প্রাক্তন শিক্ষার্থী বিষয়শ্রেণী:মালের ব্যক্তি
বাকাটক রাজবংশের প্রতিষ্ঠাতা বিন্ধ্যশক্তি সম্বন্ধে বিশেষ কিছু জানা যায় না। অজন্তার ষোল নম্বর গুহার শিলালিপিতে তাকে দ্বিজ বা ব্রাহ্মণ হিসেবে উল্লেখ করা হয়েছে। এই লিপি থেকে জানা যায় যে, তার বিশাল অশ্বারোহী বাহিনী ছিল এবং তাকে প্রচণ্ড লড়াই করে ক্ষমতা লাভ করতে হয়েছিল। যদিও পুরাণে তাকে বিদিশার শাসক হিসেবে বর্ণনা করা হয়েছে, তবে ঐতিহাসিকরা তা সত্য বলতে মানেননি। বিন্ধ্যশক্তির পরে তার পুত্র প্রথম প্রবর সেন সিংহাসনলাভ করেন এবং দক্ষিণ ও উত্তর ভারত ধিকার করে তিনি সম্রাট উপাধি গ্রহণ করেন। তিনি নর্মদা নদী পেরিয়ে সিসুক নামক এক রাজার শাসনাধীন পুরিক রাজ্য অধিকার করেন। মনে করা হয়, তিনি দক্ষিণ কোশল, কলিঙ্গ ও অন্ধ্রের বিস্তীর্ণ অঞ্চল নিজ অধিকারে আনেন। প্রথম প্রবর সেন ব্রাহ্মণ্য ধর্মানুলম্বী ছিলেন, যিনি অগ্নিষ্টোম, অপ্তোর্যম, উখথ্য, শোদাসিন, অতিরাত্র, বাজপেয়, বৃহস্পতিসব, সদ্যস্ক্র ও চার বার অশ্বমেধ যজ্ঞ সম্পাদন করেন। তার পুত্র গৌতমীপুত্রের সঙ্গে রাজা ভবনাগের কন্যার বিবাহ হয়, কিন্তু প্রথম প্রবরসেনের মৃত্যুর পূর্বেই গৌতমীপুত্রের মৃত্যু হলে, গৌতমীপুত্রের পুত্র প্রথম রুদ্রসেন পরবর্তী সম্রাট হন, যিনি নন্দীবর্ধনকে রাজধানী করে রাজত্ব করেন। প্রথম প্রবর সেনের অপর পুত্র সর্ব সেন বৎসগুল্ম নামক স্থানে রাজধানী স্থাপন করে পৃথক ভাবে রাজ্য শাসন করেন। বিষয়শ্রেণী:বাকাটক রাজবংশ
thumb|upright=1.5|দুলসে মারিয়া এস্পিনোসা সাভিনন দুলসে মারিয়া এস্পিনোসা সাভিনন (; জন্মঃ ৬ ডিসেম্বর ১৯৮৫) হলেন একজন মেক্সিকান অভিনেত্রি, সঙ্গীতশিল্পী-সঙ্গীত লেখিকা। তিনি অনেক গুলি সঙ্গীত প্রকল্পে কাজ করেছেন; যেমনঃ RBD গ্রুপের পপ সঙ্গীত প্রকল্পে ২০০৪ থেকে ২০০৯ সাল পর্যন্ত।   প্রাথমিক জীবন    Awards and nominations    তথ্যসূত্র    বহিঃসংযোগ   অফিসিয়াল ওয়েবসাইট    বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মেক্সিকান চলচ্চিত্র অভিনেত্রী
উদরবীক্ষণ ( ল্যাপারোস্কোপি) বা উদরবীক্ষণিক শল্যচিকিৎসা ( ল্যাপারোস্কোপিক সার্জারি) বলতে উদর বা শ্রোণিতে (উদরের নিচে অবস্থিত অংশ) সম্পাদিত এক ধরনের শল্যচিকিৎসাকে বোঝায়, যাতে অস্ত্রোপচারের মাধ্যমে একটি বা সামান্য কয়েকটি ক্ষুদ্র ছিদ্র বা চির (সাধারণত ০.৫-১.৫ সেন্টিমিটার ব্যাসের) দিয়ে একটি বিশেষ তারের সাথে অতিক্ষুদ্র একটি আলোকচিত্রগ্রাহক যন্ত্র বা ক্যামেরা দেহাভ্যন্তরে প্রবেশ করিয়ে দেহের অভ্যন্তরভাগ অবলোকন করে তারের সাথে লাগানো বিভিন্ন উপকরণের সাহায্যে কোনও রোগনির্ণয়কারী বা রোগনিরাময়কারী হস্তক্ষেপমূলক কর্মকাণ্ড সম্পাদন করা হয়।MedlinePlus > Laparoscopy  Update Date: 21 August 2009. Updated by: James Lee, MD // No longer valid  উদরবীক্ষণিক শল্যচিকিৎসাকে ন্যূনতম উপদ্রব সৃষ্টিকারী শল্যচিকিৎসা (মিনিমালি ইনভেসিভ সার্জারি), পট্টিকা শল্যচিকিৎসা (ব্যান্ড-এইড সার্জারি) বা তালারন্ধ্র শল্যচিকিৎসা (কিহোল সার্জারি), ইত্যাদি নামেও ডাকা হয়ে থাকে। এটি একটি আধুনিক শল্যচিকিৎসা কৌশল। অনুসন্ধানমূলক উদরছেদন জাতীয় শল্যচিকিৎসার বিপরীতে উদরবীক্ষণিক শল্যচিকিৎসার বেশ কিছু সুবিধা আছে। যেহেতু শল্যছিদ্রটি খুব ছোট হয়, তাই ব্যথা কম হয়, রক্তপাতের পরিমাণ কম হয় এবং রোগমুক্তির সময়ও কম লাগে। এই শল্যচিকিৎসার মূল উপাদান হল একটি উদরবীক্ষণ যন্ত্র বা উদরবীক্ষণী (ল্যাপারোস্কোপ), যা মূলত একটি দীর্ঘ আলোকবাহী তন্তুবিশিষ্ট তার ব্যবস্থা যার সাহায্যে একটি সহজে প্রবেশযোগ্য অবস্থানে তারটিকে প্রবেশ করিয়ে সেটি সাপের মতো নড়িয়ে অপেক্ষাকৃত দূরবর্তী ও দুর্গম কোনও অবস্থান পরিদর্শন করা যায়।  উদরবীক্ষণিক শল্যচিকিৎসাতে উদরগহ্বর বা শ্রোণিগহ্বরের ভেতরের অঙ্গপ্রত্যঙ্গের অস্ত্রোপচার অন্তর্ভুক্ত। অন্যদিকে বক্ষদেশীয় গহ্বরের অঙ্গপ্রত্যঙ্গে যে তালারন্ধ অস্ত্রোপচারগুলি করা হয়, সেগুলিকে সাধারণত বক্ষবীক্ষণিক শল্যচিকিৎসা (থোরাকোস্কোপিক সার্জারি) বলা হয়।  একটি উদরবীক্ষণিক শল্যচিকিৎসায় যে বিশেষ শল্য উপকরণ বা সরঞ্জাম ব্যবহার করা হয়, সেগুলির মধ্যে আছে ধাত্রীর সাঁড়াশি (obstetrical forceps), কাঁচি, পরীক্ষাশলাকা (প্রোব), ব্যবচ্ছেদক (ডাইসেক্টর), আংটা (হুক) এবং প্রত্যাহারক যন্ত্র (রিট্র্যাক্টর)। উদরবীক্ষণিক ও বক্ষবীক্ষণিক শল্যচিকিৎসাগুলি অন্তর্বীক্ষণ (এন্ডোস্কোপি Endoscopy) নামক বৃহত্তর ক্ষেত্রের অন্তর্ভুক্ত। ১৯০১ সালে জার্মান শল্যচিকিৎসক গেয়র্গ কেলিং ইতিহাসের প্রথম উদরবীক্ষণিক অস্ত্রোপচারটি সম্পাদন করেছিলেন।   তথ্যসূত্র   বিষয়শ্রেণী:স্ত্রী জননাঙ্গ-সংশ্লিষ্ট চিকিৎসা পদ্ধতি বিষয়শ্রেণী:পরিপাকতন্ত্রের শল্যচিকিৎসা বিষয়শ্রেণী:শল্যচিকিৎসা পদ্ধতি ও কৌশল বিষয়শ্রেণী:চিকিৎসা বিষয়শ্রেণী:অভ্যন্তরবীক্ষণ
আল-জাজিরা মোহাম্মদ বিন জায়েদ স্টেডিয়াম () আবুধাবি, সংযুক্ত আরব আমিরাতের একটি বহুমুখী স্টেডিয়াম। এটি বর্তমানে বেশিরভাগ ফুটবল এবং ক্রিকেট ম্যাচের জন্য ব্যবহৃত হয় এবং এটি আল জাজিরা ক্লাবের হোম গ্রাউন্ড। এর নামকরণ করা হয়েছে মোহাম্মদ বিন জায়েদ আল নাহিয়ানের নামে।   ধারণক্ষমতার পরিবর্তন  স্টেডিয়ামের মূল ধারণক্ষমতা ছিল ১৫,০০০ কিন্তু তা বাড়ানো হয়েছে। প্রকল্পের অর্ধেক ২০০৬ সালের ডিসেম্বরের মধ্যে সম্পন্ন হয় এবং স্টেডিয়ামটি পরের মাসে ১৮তম আরব উপসাগরীয় কাপের আয়োজন করেছিল। সংযুক্ত আরব আমিরাত টুর্নামেন্ট জিতেছিল যে স্টেডিয়ামে ২৪,০০০ দর্শক ছিল। ২০১৯ এএফসি এশিয়ান কাপের জন্য স্টেডিয়ামটি আবার প্রসারিত করা হয়েছিল।   ট্রিভিয়া    ১৯৯৯ সালে ভারত, পাকিস্তান এবং শ্রীলঙ্কার এ দলের মধ্যে ৩টি লিস্ট এ ম্যাচ আয়োজন করেছিলেন।  ২০০৬ ফিফা বিশ্ব যুব চ্যাম্পিয়নশিপের ৮টি ম্যাচ আয়োজন করেছিলেন।  জায়েদ স্পোর্টস সিটি স্টেডিয়ামের সাথে ২০০৯ এবং ২০১০ ফিফা ক্লাব বিশ্বকাপের ৩টি ম্যাচ আয়োজন করেছিলেন।   ২০১৯ এএফসি এশিয়ান কাপ  মোহাম্মদ বিন জায়েদ স্টেডিয়াম ২০১৯ এএফসি এশিয়ান কাপের ৭টি ম্যাচ আয়োজন করেছিলেন, যার মধ্যে একটি রাউন্ড অব ১৬ ম্যাচ, একটি কোয়ার্টার-ফাইনাল ম্যাচ এবং একটি সেমি-ফাইনাল ম্যাচ রয়েছিল।  কাতার ও স্বাগতিক সংযুক্ত আরব আমিরাতের মধ্যকার সেমি-ফাইনাল ম্যাচে সংযুক্ত আরব আমিরাতের ভক্তরা মাঠে বোতল ও জুতা ছুড়ে মারেন। এই আচরণের আগে সংযুক্ত আরব আমিরাতের ভক্তরা কাতারের জাতীয় সঙ্গীতে উচ্ছ্বাস প্রকাশ করেছিলেন। পরিস্থিতি সত্ত্বেও কাতার তাদের প্রথম এশিয়ান কাপ ফাইনালে ৪–০ জিতেছিল।  তারিখ সময় দল ১ ফলাফল দল ২ পর্ব  উপস্থিতি৭ জানুয়ারি ২০১৯   {{formatnum:5–0}}   গ্রুপ ডি ১১ জানুয়ারি ২০১৯   {{formatnum:0–3}}   গ্রুপ সি ১৫ জানুয়ারি ২০১৯   {{formatnum:0–0 }}  গ্রুপ বি ১৭ জানুয়ারি ২০১৯   {{formatnum:3–1}}   গ্রুপ এফ ২০ জানুয়ারি ২০১৯   {{formatnum:2–0}}   রাউন্ড অব ১৬২৪ জানুয়ারি ২০১৯   {{formatnum:0–3}}   কোয়ার্টার-ফাইনাল২৯ জানুয়ারি ২০১৯   {{formatnum:4–0 }}  সেমি-ফাইনাল  আরও দেখুন  স্টেডিয়ামের তালিকা  সংযুক্ত আরব আমিরাতের ফুটবল স্টেডিয়ামের তালিকা  তথ্যসূত্র  বহিঃসংযোগ  অফিসিয়াল সাইট – আল জাজিরা ক্লাব স্টেডিয়ামের ছবি  এএফএল আর্কিটেক্টস  বিষয়শ্রেণী:আল জাজিরা ক্লাব বিষয়শ্রেণী:সংযুক্ত আরব আমিরাতের ফুটবল মাঠ বিষয়শ্রেণী:আবুধাবির ফুটবল মাঠ বিষয়শ্রেণী:আবুধাবির ক্রীড়া মাঠ বিষয়শ্রেণী:সংযুক্ত আরব আমিরাতের বহুমুখী স্টেডিয়াম বিষয়শ্রেণী:১৯৭৯-এ প্রতিষ্ঠিত ক্রীড়া মাঠ বিষয়শ্রেণী:১৯৭৯-এ সংযুক্ত আরব আমিরাতে প্রতিষ্ঠিত
জিতুল সোনোওয়াল (; ) ভারতের আসামের সঙ্গীত জগতের একজন প্রসিদ্ধ গায়ক, সুরকার, গীতকার, ও সঙ্গীত পরিচালক। বর্তমানে তিনি বহুসংখ্যক জনপ্রিয় অসমীয়া সঙ্গীতে কন্ঠদান করেছেন। গান ছাড়াও তিনি বিভিন্ন বাদ্যযন্ত্র যেমন গীটার, কী-বোর্ড ইত্যাদি বাজাতে সক্ষম । তিনি  হেপাহ নামক চলচ্চিত্রে সঙ্গীত পরিচালনা করে ২০০৩ সনে শ্রেষ্ঠ সঙ্গীত পরিচালকের পুরস্কার লাভ করেন।  একক কণ্ঠেরএলবাম  নিরিবিলি গধুলী  বৃষ্টি  নতুন লহর  সোণালী  যশোয়া  কপৌ পাহি তোরে খোপাত অনামিকা  প্রতিক্ষা  তথ্যসূত্র  বিষয়শ্রেণী:আসামের ব্যক্তি বিষয়শ্রেণী:ভারতীয় চলচ্চিত্র সঙ্গীত সুরকার বিষয়শ্রেণী:জীবিত ব্যক্তি বিষয়শ্রেণী:ভারতীয় গায়ক বিষয়শ্রেণী:ভারতীয় পপ গায়ক
ইস্টার্ন টিউবস লিমিটেড বাংলাদেশ সরকারের মালিকানাধীন একটি লাইট প্রস্তুতকারক সংস্থা।   ইতিহাস  ইস্টার্ন টিউবস লিমিটেড ১৯৬৪ সালের ২৩ অক্টোবর ঢাকার তেজগাঁও শিল্পাঞ্চলে প্রতিষ্ঠিত হয়েছিল। এটি জাপানের তোশিবা কর্পোরেশন থেকে প্রযুক্তিগত সহায়তা পেয়েছিল। বাংলাদেশ স্বাধীন হওয়ার পরে ১৯৭২ সালে এই সংস্থাটিকে বাংলাদেশ সরকার পরিত্যক্ত ঘোষণা অতঃপর জাতীয়করণ করে। এটি শিল্প মন্ত্রণালয়ের অধীনে বাংলাদেশ ইস্পাত ও প্রকৌশল কর্পোরেশনের মালিকানায় পরিচালিত হয়।  কোম্পানিটি ১৯৯২ সাল পর্যন্ত ফ্লুরোসেন্ট মার্কেটে একচেটিয়া অবস্থা উপভোগ করেছিল, যখন বাজারটি খোলা হয়েছিল, তখন সংস্থাটি মুক্ত বাজারের সাথে খাপ খাইয়ে নিতে ব্যর্থ হয়েছিল এবং রাজস্ব হ্রাস পায়।  ২০১১ সালে, ইস্টার্ন টিউবস লিমিটেড ফ্লুরোসেন্ট ল্যাম্প চালু করার পরিকল্পনা ঘোষণা করেছিল।  ২০২০ সালে, ইস্টার্ন টিউবস লিমিটেড দক্ষিণ কোরিয়ার একটি সংস্থা হরমানিকোম লিমিটেডের তেজগাঁওয়ে প্রযুক্তিগত সহায়তায় এলইডি লাইট বাল্ব তৈরির পরিকল্পনা ঘোষণা করেছে।   তথ্যসূত্র   বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:১৯৬৪-এ প্রতিষ্ঠিত পাকিস্তানি কোম্পানি বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত
ডান|থাম্ব|250x250পিক্সেল| মেসোসোমগুলি রাসায়নিক স্থিরকরণের মাধ্যমে ইলেক্ট্রন মাইক্রোস্কোপির জন্য প্রস্তুত ব্যাকটেরিয়া কোষে সৃষ্টি হয়। মেসোসোম বা কন্ড্রয়েড হল ব্যাকটেরিয়ার প্লাজমা মেমব্রেনের ভাঁজ করা প্রসারিত অংশ যা ইলেক্ট্রন মাইক্রোস্কোপির জন্য নমুনা প্রস্তুত করতে ব্যবহৃত রাসায়নিক স্থিরকরণ কৌশলের মাধ্যমে উৎপাদিত হয়। ১৯৬০-এর দশকে এই কাঠামো্র বেশ কয়েকটি কাজ থাকতে পারে বলে মনে করা হয়েছিল। তবে ১৯৭০-এর দশকের শেষের দিকে এগুলি শুধুমাত্র অলঙ্কারিক অংশ হিসাবে স্বীকৃত হয়। ব্যাকটেরিয়া কোষগুলির স্বাভাবিক কাঠামোর অংশ হিসাবে এটি আর বিবেচনা করা হয় না। এই প্রসারিত অংশগুলি ভেসিকল, টিউবুলস এবং ল্যামেলা আকারে থাকে।   প্রাথমিক পর্যবেক্ষণ  এই গঠনগুলি গ্রাম-পজিটিভ ব্যাকটেরিয়ায় পরিলক্ষিত হয়। এটি প্লাজমা ঝিল্লির প্রসারিত অংশ যা ইলেক্ট্রন মাইক্রোস্কোপির জন্য প্রস্তুত করতে রাসায়নিকভাবে স্থির করা হয়েছে। ১৯৫৩ সালে জর্জ বি চ্যাপম্যান এবং জেমস হিলিয়ার সর্বপ্রথম এই গঠনটি পর্যবেক্ষণ করেছিলেন। তারা মেসোসোমকে "পেরিফেরাল বডি" হিসাবে উল্লেখ করেছিলেন। ১৯৬০ সালে ফিটজ-জেমস তাদের "মেসোসোম" বলে অভিহিত করেন।  প্রাথমিকভাবে ধারণা করা হয়েছিল যে মেসোসোম কোষ বিভাজনের সময় কোষ প্রাচীর গঠন, ক্রোমোজোম প্রতিলিপি বা অক্সিডেটিভ ফসফোরাইলেশনের জন্য একটি সাইট হিসাবে বিভিন্ন কোষীয় প্রক্রিয়াতে ভূমিকা পালন করে। মেসোসোম কোষের পৃষ্ঠের ক্ষেত্রফল বৃদ্ধি করে কোষকে শ্বসনে সহায়তা করে বলে মনে করা হয়েছিল। এটি প্রকৃত কোষের মাইটোকন্ড্রিয়নের ক্রিস্টের সাথে সাদৃশ্যপূর্ণ যা আঙুলের মতো অভিক্ষেপ গঠন করে এবং প্রকৃত কোষে শ্বসনে সাহায্য করে। মেসোসোম সালোকসংশ্লেষণ, কোষ বিভাজন, ডিএনএ প্রতিলিপি এবং কোষের বিভাগীয়করণে সহায়তা করে বলে অনুমান করা হয়েছিল।   অনুমানের অস্বীকৃতি  ১৯৭০-এর দশকের শেষের দিকে এই মডেলগুলিকে প্রশ্নবিদ্ধ করা হয়েছিল। এসব মডেল অনুযায়ী মেসোসোমকে রাসায়নিক স্থিরকরণের প্রক্রিয়া চলাকালীন ঝিল্লির ক্ষতির মাধ্যমে তৈরি করা অলঙ্কারিক অংশ এবং রাসায়নিকভাবে স্থির না করা কোষগুলিতে দেখা যায় না বলে তথ্য প্রদান করা হয়েছে। ১৯৮০ এর দশকের মাঝামাঝি থেকে শেষের দিকে ইলেক্ট্রন মাইক্রোস্কোপির জন্য ক্রায়োফিক্সেশন এবং ফ্রিজ প্রতিস্থাপন পদ্ধতিতে অগ্রগতির সাথে জীবিত কোষে মেসোসোমগুলির অস্তিত্ব নেই এ সিদ্ধান্তে নেয়া হয়। কিছু গবেষকরা তর্ক চালিয়ে যাচ্ছেন যে প্রমাণগুলি অমীমাংসিত রয়ে গেছে এবং মেসোসোমগুলি সব ক্ষেত্রেই অলঙ্কারিক অংশ নাও হতে পারে।John F. Stolz (1991) "Structure of Phototrophic Prokaryotes" CRC Press   সম্প্রতি কিছু শ্রেণীর অ্যান্টিবায়োটিক এবং অ্যান্টিব্যাকটেরিয়াল পেপটাইড (ডিফেনসিন) এর সংস্পর্শে আসা ব্যাকটেরিয়ার ঝিল্লিতে অনুরূপ ভাঁজ দেখা গিয়েছে। এই মেসোসোম-সদৃশ গঠনগুলির উপস্থিতি এই রাসায়নিকগুলি প্লাজমা মেমব্রেন এবং/অথবা কোষ প্রাচীরের ক্ষতির ফলে সৃষ্ট হতে পারে।  পরবর্তীতে মেসোসোম নিয়ে অনুকল্পের অস্বীকৃতি বিজ্ঞান দর্শনের দৃষ্টিকোণ থেকে আলোচনা করা হয়েছে যে কীভাবে একটি বৈজ্ঞানিক ধারণা মিথ্যা হতে পারে এবং অনুকল্পটিকে প্রত্যাখ্যান করা যায়। বৈজ্ঞানিক সম্প্রদায়ের পরীক্ষা প্রক্রিয়া কীভাবে কাজ করে তা নিয়েও বিশ্লেষণ করা হয়েছে।   আরও দেখুন   কোষ ঝিল্লি  অঙ্গাণু  লাইসোসোম   তথ্যসূত্র    আরও পড়ুন     বিষয়শ্রেণী:অঙ্গাণু বিষয়শ্রেণী:ঝিল্লি জীববিজ্ঞান
right|150px  উইকিপ্রকল্প হিন্দুধর্ম থেকে বাঞ্ছিত নিবন্ধ গুলো অনুবাদ ও সম্প্রসারণ করতে পারেন।  হিন্দুধর্ম বিষয়ক অসম্পূর্ণ নিবন্ধ গুলি সম্পূর্ণ করতে পারেন।  বর্তমান নিবন্ধসমূহ তথ্য দিয়ে সমৃদ্ধ, সম্প্রসারণ ও রচনাশৈলীর উন্নয়ন করতে পারেন।  নিবন্ধগুলিতে উইকিমিডিয়া কমন্স হতে দরকারী ও প্রাসঙ্গিক মুক্ত চিত্র যুক্ত করতে পারেন।  বাংলা চলচ্চিত্র সংক্রান্ত নিবন্ধসমূহে বিষয়শ্রেণী না থাকলে উপযুক্ত বিষয়শ্রেণী যুক্ত করতে পারেন।  নিবন্ধসমূহে তথ্যসূত্রের ঘাটতি থাকলে, পর্যাপ্ত সূত্র যোগ করতে পারেন।  হিন্দুধর্ম সম্পর্কিত নিবন্ধসমূহের শেষে {{প্রবেশদ্বার দণ্ড|হিন্দুধর্ম}} যুক্ত করতে পারেন।  শারদীয় এডিটাথনে অসম্পূর্ণ নিবন্ধগুলো সম্পূর্ণ করতে পারেন। বিষয়শ্রেণী:হিন্দুধর্ম প্রবেশদ্বার
শফিকুর রহমান হামিদী (১০ ফেব্রুয়ারি ১৯৫৯–১৯ ফেব্রুয়ারি ২০০৯) বাংলাদেশের মৌলভীবাজার জেলার রাজনীতিবিদ যিনি মৌলভীবাজার-৪ আসনের সংসদ সদস্য ছিলেন।   প্রাথমিক জীবন  শফিকুর রহমান ১০ ফেব্রুয়ারি ১৯৫৯ সালে মৌলভীবাজারের শ্রীমঙ্গলের বরুনা গ্রামে জন্মগ্রহণ করেন। তার পিতা শায়খ লুৎফর রহমান বর্ণভী (১৯১৬–১৯৭৭) বিখ্যাত আলেম, মুক্তিযোদ্ধা ও আনওয়ারুল উলুম হামিদনগর বরুনা মাদ্রাসার প্রতিষ্ঠাতা ছিলেন।   রাজনৈতিক জীবন  শফিকুর রহমান রাজনৈতিক জীবনের শুরুতে জাতীয় পার্টির সাথে জড়িত হন এবং দুই মেয়াদে কালাপুর ইউনিয়নের চেয়ারম্যান হিসেবে দায়িত্ব পালন করেন। ১৯৯১ সালে বিএনপির রাজনীতির সাথে সম্পৃক্ত হয়ে শ্রীমঙ্গল উপজেলা সভাপতি হিসেবে দায়িত্ব পালন করেন। তিনি ১৫ ফব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দল মনোনীত প্রার্থী হিসেবে মৌলভীবাজার-৪ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে তিনি একই আসন থেকে পরাজিত হন।   মৃত্যু  শফিকুর রহমান ১৯ ফেব্রুয়ারি ২০০৯ সালে মৃত্যুবরণ করেন।   তথ্যসূত্র   বিষয়শ্রেণী:১৯৫৯-এ জন্ম বিষয়শ্রেণী:২০০৯-এ মৃত্যু বিষয়শ্রেণী:মৌলভীবাজার জেলার রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:মৌলভীবাজার জেলার ব্যক্তি
যশোর-১৩ আসন ছিল বাংলাদেশের জাতীয় সংসদের নির্বাচনী এলাকার একটি। এটি যশোর জেলায় অবস্থিত জাতীয় সংসদের আসন ছিল।   সীমানা    ইতিহাস  যশোর-১৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩খন্দকার আবদুল হাফিজবাংলাদেশ আওয়ামী লীগ১৯৭৯আবুল বাসার সিকদারবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:যশোর জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
ইসলামি আর্থিক প্রতিষ্ঠানের জন্য অ্যাকাউন্টিং এবং অডিটিং সংস্থা (এএওআইএফআই) একটি বাহরাইন ভিত্তিক অলাভজনক সংস্থা যা ইসলামি আর্থিক প্রতিষ্ঠান, এতে অংশগ্রহণকারী এবং সামগ্রিক শিল্পের জন্য শরিয়া মান বজায় রাখা এবং প্রচার করার জন্য প্রতিষ্ঠিত হয়েছিল। এটি এই শিল্পের উন্নতির জন্য বেশ কয়েকটি পেশাদার উন্নয়ন প্রোগ্রাম (বিশেষ করে ইসলামি আইনি হিসাবরক্ষক প্রোগ্রাম, পর্যবেক্ষক প্রোগ্রাম এবং ফরেনসিক অডিটিং প্রোগ্রাম) আয়োজন করেছে।   নিগম  ১৯৯০ সালের ২৬ ফেব্রুয়ারি আলজিয়ার্সে ইসলামী আর্থিক প্রতিষ্ঠানগুলি দ্বারা স্বাক্ষরিত অ্যাগ্রিমেন্ট অফ অ্যাসোসিয়েশন অনুসারে এটি প্রতিষ্ঠিত হয়েছিল। তারপর, ১৯৯১ সালের ২৭ মার্চ এটি বাহরাইনে নিবন্ধিত হয়েছিল। কেন্দ্রীয় ব্যাংক, ইসলামি আর্থিক প্রতিষ্ঠান, আর্থিক শিল্প ও ব্যাংকিং সহ এতে ৪৫ টিরও বেশি দেশের সদস্য রয়েছে। এটি তাদের জারি করা মানগুলির প্রয়োগের জন্য সমর্থন পেয়েছে, যেখানে এই মানগুলি আজ বাহরাইন এবং দুবাই আন্তর্জাতিক আর্থিক কেন্দ্র, জর্ডান, লেবানন, কাতার, সুদান এবং সিরিয়াতে নির্ভরশীল। অস্ট্রেলিয়া, ইন্দোনেশিয়া, মালয়েশিয়া, পাকিস্তান, সৌদি আরব এবং দক্ষিণ আফ্রিকার উপযুক্ত কর্তৃপক্ষ মান এবং প্রকাশনা থেকে প্রাপ্ত নির্দেশিকা জারি করেছে।    সাংগঠনিক কাঠামো  এর সাংগঠনিক কাঠামোতে একটি সাধারণ সভা রয়েছে। সাথে একটি ট্রাস্টি বোর্ড এবং একটি অ্যাকাউন্টিং এবং অডিটিং স্ট্যান্ডার্ড বোর্ড রয়েছে যার প্রত্যেকটিতে পনের জন খণ্ডকালীন সদস্য, চারজন খণ্ডকালীন সদস্য নিয়ে গঠিত একটি শরীয়াহ কমিটি, একটি নির্বাহী কমিটি এবং একজন মহাসচিব যিনি পূর্ণ- টাইম এক্সিকিউটিভ এবং জেনারেল সেক্রেটারিয়েটের প্রধান।   উদ্দেশ্য  এর উদ্দেশ্য হল:   ইসলামী আর্থিক প্রতিষ্ঠানগুলির সাথে প্রাসঙ্গিক অ্যাকাউন্টিং এবং অডিটিং চিন্তাভাবনা বিকাশ করা।  প্রশিক্ষণ, সেমিনার, সাময়িক সংবাদপত্র প্রকাশ, গবেষণা পরিচালনা এবং কমিশনিং এবং অন্যান্য উপায়ের মাধ্যমে ইসলামী আর্থিক প্রতিষ্ঠান এবং এর প্রয়োগগুলির সাথে প্রাসঙ্গিক অ্যাকাউন্টিং এবং অডিটিং চিন্তাভাবনা ছড়িয়ে দেওয়া।  ইসলামী আর্থিক প্রতিষ্ঠানের জন্য হিসাব ও নিরীক্ষার মান প্রস্তুত করা, প্রকাশ করা এবং ব্যাখ্যা করা।  ইসলামী আর্থিক প্রতিষ্ঠানগুলির জন্য অ্যাকাউন্টিং এবং অডিটিং মান পর্যালোচনা এবং সংশোধন করা।  এটি এই উদ্দেশ্যগুলিকে ইসলামি শরীয়তের বিধান অনুসারে সম্পাদন করে যা জীবনের সমস্ত দিকগুলির জন্য একটি ব্যাপক ব্যবস্থার প্রতিনিধিত্ব করে, যে পরিবেশে ইসলামি আর্থিক প্রতিষ্ঠানগুলি গড়ে উঠেছে তার সাথে সামঞ্জস্য রেখে। এই ক্রিয়াকলাপটি ইসলামি আর্থিক প্রতিষ্ঠানগুলির আর্থিক বিবৃতিগুলির ব্যবহারকারীদের এই প্রতিষ্ঠানগুলির সম্পর্কে উৎপাদিত তথ্যের উপর আস্থা বাড়ানো এবং এই ব্যবহারকারীদের ইসলামি আর্থিক প্রতিষ্ঠানগুলিতে তাদের তহবিল বিনিয়োগ বা জমা করতে এবং তাদের পরিষেবাগুলি ব্যবহার করতে উৎসাহিত করে।   তথ্যসূত্র   বিষয়শ্রেণী:ইসলামি ব্যাংকিং বিষয়শ্রেণী:ইসলামি অর্থনৈতিক আইনশাস্ত্র